રાજ્યના અનેક હાઈવે પર કેટલીક જગ્યાએ રસ્તાની બાજુમાં ઝાડ પર સાડીઓ વીંટાયેલી જોવા મળે છે. આની પાછળનું કારણ શું છે? અમદાવાદથી ૪૦ કિલોમીટર દૂર મહેમદાવાદ તાલુકાના નેનપુર ગામે ફાટક પાસે રસ્તાની બંને બાજુએ અડધો કિલોમીટરના વિસ્તારમાં લાખો સાડીઓ ઝાડ પર લટકી રહી છે. રસ્તાની બાજુમાં ચુડેલની એક નાનકડી દેરી છે. દેરીના પુજારી લીલાભાઈ રબારી કહે છે, “વર્ષો પહેલાં નેનપુર ફાટકનો આ વિસ્તાર અકસ્માતથી બદનામ હતો. ક્યારેક તો દિવસમાં બે-ત્રણ અકસ્માત થતા. આ અકસ્માતનો ભોગ બને તેનું મોત નિશ્ચિત થતું.